58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 903 της 26 Σεπτ./2 Οκτ. 1980 (ΦΕΚ Α΄ 225) Περί συστάσεως θέσεων Επιστημονικού Προσωπικού Η/Υ εις το Υπουργείον Συγκοινωνιών. 1.Τας διατάξεις: α)του άρθρ. 3 παρ. 2 του Νόμ. 865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου» και β)του άρθρ. 10 παρ. 2 του Νόμ. 993/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των οργανισμών τοπικής αυτοδιοικήσεως και των λοιπών νομικών προσώπων Δημοσίου Δικαίου». 2.Την υπ’ αριθ. 679/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών, και Συγκοινωνιών, αποφασίζομεν: Άρθρον μόνον.-1.Διά την αντιμετώπισιν των αναγκών μηχανογραφήσεως του Υπουργείου Συγκοινωνιών συνιστώνται παρ’ αυτώ 3 θέσεις ειδικού επιστημονικού προσωπικού της ειδικότητος Αναλυτών-Προγραμματιστών Ηλεκτρονικών Υπολογιστών (Η/Υ) επί σχέσει εργασίας ιδιωτικού δικαίου. Δια την πλήρωσιν των ως άνω θέσεων προσωπικού απαιτούνται τα υπό των άρθρ. 18-25 του Υπαλληλικού Κώδικος (Ν.Δ. 611/1977), ως ταύτα εκάστοτε ισχύουν, προβλεπόμενα γενικά προσόντα. Ως ειδικά προσόντα ορίζονται πτυχίον ανωτάτης σχολής της ημεδαπής ή ισότιμον τοιούτον της αλλοδαπής, τίτλος μεταπτυχιακών σπουδών ανωτάτης σχολής της ημεδαπής ή αλλοδαπής εις την επιστήμην των ηλεκτρονικών υπολογιστών (COMPUTER SCIENCE) και επαρκείς γνώσεις μιας των γλωσσών αγγλικής, γαλλικής, γερμανικής ή Ιταλικής, δεόντως διαπιστουμένων. 2.Αι αποδοχαί του προσωπικού τούτου καθορίζονται βάσει των διατάξεων του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου των ΟΤΑ και Ν.Π.Δ.Δ. και τροποποιήσεως διατάξεων της «περί συλλογικών συμβάσεων εργασίας νομοθεσίας». 